
ΤΕΥΧΟΣ ΔΕΥΤΕΡΟ Αρ. Φύλλου 1560 

4Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενούς Αλλοδαπής. 1 

Τροποποίηση διαδικασίας έκδοσης αδειών εγκατά¬ 
στασης σταθμών ηλεκτροπαραγωγής με χρήση 
ανανεώσιμων πηγών ενέργειας μη εγγυημένης 
ισχύος στα ηλεκτρικά συστήματα Κρήτης, Ρόδου 
και Κω της ΔΕΗ και λοιπές ρυθμίσεις. 2 


ΑΠΟΦΑΣΕΙΣ 

(ΐ) 

Πολιτογράφηση Αλλογενούς Αλλοδαπής. 

Η ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την αριθ. πρωτ. Φ. 71892/19153/30.7.1999 απόφαση 
του Υφυπουργού Εσωτερικών, Δημ. Διοικ. & Αποκ/σης, 
έγινε δεκτή η από 8.6.1999 αίτηση πολιτογράφησης της 
αλλογενούς αλλοδαπής ΡΟΜΠΕΡΣΟΝ ΧΑΝΝΑ του 
ΣΙΝΤΝΕΥ για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

-♦- 

Αριθ. Δβ/ΦΙ/οικ. 12230 (2) 

Τροποποίηση διαδικασίας έκδοσης αδειών εγκατάστα¬ 
σης σταθμών ηλεκτροπαραγωγής με χρήση ανανεώ¬ 
σιμων πηγών ενέργειας μη εγγυημένης ισχύος στα 
ηλεκτρικά συστήματα Κρήτης, Ρόδου και Κω της ΔΕΗ 
και λοιπές ρυθμίσεις. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Το Νόμο 1558/1985 «Κυβέρνηση και Κυβερνητικά 
Όργανα» (ΦΕΚ Α 137), όπως ισχύει, σε συνδυασμό με το 
Π.Δ. 381/1989 «Περί Οργανισμού του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ Α168) και το Π. 
Δ. 27/1996 (ΦΕΚ Α19) «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ Α 19), 


β) την παράγραφο 1, του άρθρου 5, του Νόμου 
2244/1994 «Ρύθμιση θεμάτων ηλεκτροπαραγωγής από 
ανανεώσιμες πηγές ενέργειας και από συμβατικά καύσι¬ 
μα και άλλες διατάξεις» (ΦΕΚ Α 168), 
γ) την Απόφαση του Υπουργού τ. Βιομηχανίας, Ενέργει¬ 
ας και Τεχνολογίας Δ6/Φ1/ΟΙΚ.8295/19.4.1995 «Α. Διαδι¬ 
κασίες και δικαιολογητικά που απαιτούνται για την έκδο¬ 
ση των αδειών εγκατάστασης και λειτουργίας σταθμών 
ηλεκτροπαραγωγής τα καταβλητέα παράβολα καθώς και 
κάθε άλλη αναγκαία λεπτομέρεια. Β. Καθορισμός γενικών 
τεχνικών και οικονομικών όρων των συμβάσεων μεταξύ 
παραγωγών και ΔΕΗ, λεπτομέρειες διαμόρφωσης των τι¬ 
μολογίων καθώς και όροι διασύνδεσης» (ΦΕΚ Β 385), 
δ) την Απόφαση της Υπουργού Ανάπτυξης Δ6/Φ1/ 
51298/2.8.1996 «Τροποποίηση και αντικατάσταση διατά¬ 
ξεων καθώς και διόρθωση παροραμάτων της Απόφασης 
του Υπουργού Βιομηχανίας, Ενέργειας και Τεχνολογίας 
με αριθ. πρωτ. Δ6/Φ1/ΟΙΚ.8295/19.4.1995 (ΦΕΚ 385 Β/ 
10.5.1995)» (ΦΕΚ Β 766), 

ε) την Απόφαση της Υπουργού Ανάπτυξης Δ6/Φ1/ 
ΟΙΚ.8860/11.5.1998 «Τροποποίηση διατάξεων της Από¬ 
φασης του Υπουργού Βιομηχανίας, Ενέργειας και Τεχνο¬ 
λογίας με αριθ. πρωτ. 8295/95 (ΦΕΚ Β 385/10.5.95)» (ΦΕΚ 
Β 502), 

στ) την Απόφαση της Υπουργού Ανάπτυξης Δ6/Φ1/ 
ΟΙΚ.2190/8.2.1999 «Ρύθμιση θεμάτων σύνδεσης στο δια- 
συνδεδεμένο σύστημα της ΔΕΗ σταθμών ανεξάρτητης 
ηλεκτροπαραγωγής με χρήση ανανεώσιμων πηγών ενέρ¬ 
γειας» (ΦΕΚ Β 120), 

ζ) της Απόφασης του Υπουργού Ανάπτυξης Δ6/Φ1/ 
οικ. 12160/30.7.1999 «Διαδικασία επιλογής υποψηφίων 
ηλεκτροπαραγωγών για έκδοση αδειών εγκατάστασης 
μικρών υδροηλεκτρικών έργων με τη βέλτιστη αξιοποίη¬ 
ση του διαθέσιμου υδατικού δυναμικού της Χώρας» (ΦΕΚ 
Β 1552), 

η) την εγκύκλιο ΥΒΕΤ/Δ6/Φ. 1/15095/21.7.1995, 
θ) την ανάγκη εξυγίανσης της διαδικασίας έκδοσης 
αδειών εγκατάστασης σταθμών ηλεκτροπαραγωγής κυ¬ 
ρίως με χρήση ανανεώσιμων πηγών ενέργειας σε όλη τη 
χώρα και ιδιαίτερα στα μη διασυνδεδεμένα ηλεκτρικά συ¬ 
στήματα των νήσων Κρήτης, Ρόδου και Κώ, για τα οποία 
δεν υπάρχει δυνατότητα απεριόριστης διείσδυσης ηλε¬ 
κτρικής ισχύος, 

ι) το γεγονός ότι η εφαρμογή της παρούσας Απόφασης 

δεν επιφέρει οικονομική επιβάρυνση στο Ελληνικό Δημό¬ 
σιο, αποφασίζουμε: 

Άρθρο 1 

Πεδίο εφαρμογής 

1. Με την επιφύλαξη των οριζόμενων στις παρ. 2 έως και 
4 του παρόντος άρθρου, οι ρυθμίσεις της παρούσας Από¬ 
φασης εφαρμόζονται γενικά σε περιπτώσεις αιτημάτων 
χορήγησης αδειών εγκατάστασης για αιολικούς, ηλια¬ 
κούς ή μικρούς υδροηλεκτρικούς σταθμούς παραγωγής 
ηλεκτρικής ενέργειας μη εγγυημένης ισχύος, οι οποίοι 
συνδέονται με τα ηλεκτρικά δίκτυα Κρήτης, Ρόδου (στο 
οποίο περιλαμβάνεται και η νήσος Χάλκη) και Κω (στο 
οποίο περιλαμβάνονται και οι νήσοι Λέρος, Κάλυμνος, Τή¬ 
λος, Νίσυρος, Λειψοί, Τέλενδος, Ψέριμος και Γυαλί) της 
Δημόσιας Επιχείρησης Ηλεκτρισμού (ΔΕΗ). Με την ίδια 
ως άνω επιφύλαξη, εξαιρούνται από τις ρυθμίσεις της πα¬ 
ρούσας περιπτώσεις αιτημάτων χορήγησης αδειών εγκα¬ 
τάστασης ηλιακών σταθμών συνδεδεμένων με τα ανωτέ¬ 
ρω δίκτυα, που εντάσσονται σε εθνικά ή περιφερειακά 
προγράμματα οικονομικής υποστήριξης μέσω σχετικών 
προσκλήσεων υποβολής προτάσεων. Τα αιτήματα αυτά 
εξετάζονται με προτεραιότητα στην απορρόφηση της αι- 
τούμενης ισχύος με βάση τη προϋφιστάμενη διαδικασία 
που ορίζεται στην υπουργική απόφαση 8295/95. 

2. Ειδικά για τους σταθμούς των κατωτέρω εδαφίων α) 
έως και γ) του συνόλου των μη διασυνδεδεμένων συστη¬ 
μάτων της νησιωτικής χώρας και επιφυλασσομένων των 
ρυθμίσεων των άρθρων 11 και 12 της παρούσας, εξακο¬ 
λουθούν να ισχύουν οι προϋφιστάμενες ρυθμίσεις, εκτός 
από το περιορισμό για μη υπέρβαση του 30% της ισχύος 
αιχμής της μέγιστης ωριαίας ζήτησης της παρ. ΙΒ2 του 
άρθρου 1 της υπουργικής απόφασης 8295/1995, που κα¬ 
τά περίπτωση παύει ισχύων μετά από σύμφωνη γνώμη της 
ΔΕΗ. Κατά τη διατύπωση της γνώμης αυτής θα λαμβάνε- 
ται υπόψη και η δυνατότητα τήρησης των όρων των συμ¬ 
βάσεων αγοράς ηλεκτρικής ενέργειας που έχουν ήδη συ- 
ναφθεί μεταξύ ΔΕΗ και αυτοπαραγωγών ή ανεξάρτητων 
παραγωγών, καθώς και η προσαρμογή των κατωτέρω 
εγκαταστάσεων στις λειτουργικές ανάγκες του τοπικού 
ηλεκτρικού συστήματος της Επιχείρησης. 

α) Μικροί υδροηλεκτρικοί σταθμοί με τεκμηριωμένη 
διαχρονική διαθεσιμότητα ή δυνατότητα εξασφάλισής 
της κατάτην αξιοποίηση των σχετικών υδατικών πόρων με 
σχήματα αναστρέψιμης λειτουργίας. 

β) Υβριδικοί σταθμοί ή τμήματά τους που αξιοποιούν 
ανανεώσιμες πηγές ενέργειας εφόσον επιτυγχάνουν σε 
συνεργασία ή μη με συμβατικούς σταθμούς σημαντική δι¬ 
είσδυση των εν λόγω πηγών στο τοπικό ηλεκτρικό σύστη¬ 
μα. 

γ) Αιολικοί και ηλιακοί σταθμοί αυτοπαραγωγής ηλε¬ 
κτρικής ενέργειας, εφ’ όσον η εγκατεστημένη ισχύς τους 
δεν υπερβαίνει κατά 25% την ισχύ των εγκαταστάσεων 
που αντιστοιχεί στην κάλυψη των ιδίων αναγκών τους. 

3. Οι ρυθμίσεις του άρθρου 11 εφαρμόζονται σε όλες 
τις περιπτώσεις σταθμών παραγωγής ηλεκτρικής ενέρ¬ 
γειας με χρήση ανανεώσιμων πηγών ολόκληρης της χώ¬ 
ρας. 

4. Η ρύθμιση του άρθρου 12 εφαρμόζεται σε όλες τις 
περιπτώσεις σταθμών ανεξάρτητων παραγωγών και αυ- 
τοπαραγωγών συνδεδεμένων με τα δίκτυα της ΔΕΗ ολό¬ 
κληρης της χώρας, που προβλέπονται στον Νόμο 
2244/1994. 


5. Εφόσον δεν ορίζεται διαφορετικά στην παρούσα εξα¬ 
κολουθούν να ισχύουν οι όροι της υπουργικής απόφασης 
8295/1995, όπως συμπληρώθηκε και τροποποιήθηκε με¬ 
ταγενέστερα και ερμηνεύτηκε από την εγκύκλιο 
ΥΒΕΤ/Δ6/Φ. 1/15095/21.7.1995. 

Άρθρο 2 

Καθορισμός διαθέσιμης ισχύος συστήματος 

Κάθε έτος η ΔΕΗ γνωστοποιεί στη αρμόδια Υπηρεσία 
του Υπουργείου Ανάπτυξης την ισχύ αιχμής μέγιστης ωρι¬ 
αίας ζήτησης του προηγουμένου έτους για τα δίκτυα 
Κρήτης, Ρόδου και Κω. Με βάση τα στοιχεία αυτά, η ανω¬ 
τέρω Υπηρεσία σε συνεργασία με την αρμόδια Υπηρεσία 
της αδειοδοτούσας αρχής καταρτίζει κατάλογο του αδιά¬ 
θετου υπόλοιπου ποσού ηλεκτρικής ισχύος. Το ποσό αυ¬ 
τό προκύπτει εάν κάθε φορά από το 30% της ισχύος αιχ¬ 
μής της μέγιστης ωριαίας ζήτησης που προβλέπεται στην 
παρ. ΙΒ2 του άρθρου 1 της υπουργικής απόφασης 
8295/1995, αφαιρεθεί η ισχύς των εγκατεστημένων και 
των υπό εγκατάσταση αιολικών ή ηλιακών σταθμών, κα¬ 
θώς επίσης και των πειραματικών, ερευνητικών κλπ. 
σταθμών του εδαφίου (δ), της παρ. 3 του άρθρου 3 του 
Νόμου 2244/1994, αλλά και των σταθμών του προτελευ¬ 
ταίου εδαφίου της παρ. 1 του άρθρου 1 της παρούσας. 

Άρθρο 3 

Φάση προέγκρισης εγκατάστασης 

1. Αιτήματα χορήγησης άδειας εγκατάστασης για σταθ¬ 
μούς της παρ. 1, του άρθρου 1 της παρούσας απόφασης, 
υποβάλλονται μετά από δημοσίευση πρόσκλησης για υπο¬ 
βολή προτάσεων σύμφωνα με τα οριζόμενα στο άρθρο 5 
της παρούσας και καλούμενη εφεξής φάση προέγκρισης 
εγκατάστασης. Τα αιτήματα συνοδεύονται από στοιχεία 
που καθορίζονται λεπτομερώς στη σχετική πρόσκληση. 

2. Οι αιτήσεις με τα συνοδευτικά τους στοιχεία υποβάλ¬ 
λονται στην αρμόδια Υπηρεσία για την χορήγηση της 
άδειας, η οποία τα διαβιβάζει στη γνωμοδοτική επιτροπή 
του άρθρου 7 της παρούσας. Η επιτροπή αξιολογεί τις 
σχετικές προτάσεις με βάση τα κριτήρια, τη διαδικασία 
και κάθε άλλη αναγκαία λεπτομέρεια που ορίζεται στην 
εκάστοτε πρόσκληση και γνωμοδοτεί σχετικά μέσα σε 
(60) ημέρες από την λήξη της προθεσμίας υποβολής προ¬ 
τάσεων στην αρχή έκδοσης της άδειας εγκατάστασης. Η 
αρχή αυτή αποφασίζει, μέσα σε είκοσι (20) ημέρες αφό- 
του περιέλθει η γνωμοδότηση μαζί με τους σχετικούς φα¬ 
κέλους σε αυτήν, την προώθηση της εξέτασης των σχετι¬ 
κών αιτημάτων χορήγησης άδειας εγκατάστασης στην 
επόμενη φάση με δυνατότητα επιβολής όρου μείωσης 
τηςαιτούμενης ισχύος του σταθμού. Η αρμόδια Υπηρεσία 
αποστέλλει στους ενδιαφερομένους έγγραφη ειδοποίη¬ 
ση με τα αποτελέσματα της αξιολόγησης. 

Αρθρο 4 

Δεύτερη φάση διαδικασίας έκδοσης άδειας 
εγκατάστασης 

1. Σε περίπτωση προέγκρισης εγκατάστασης και εφό¬ 
σον απαιτείται προέγκριση χωροθέτησης, ο ενδιαφερό¬ 
μενος υποβάλλει στην αρμόδια υπηρεσία έκδοσης της 
άδειας τα απαραίτητα δικαιολογητικά για την έκδοσή της, 
που ορίζονται στην υπουργική απόφαση 8295/1995, όπως 
εκάστοτε ισχύει. Τα δικαιολογητικά αυτά αποστέλλονται 
μέσα σε δέκα ημέρες (10) από την παραλαβή τους στην 
αρμόδια Υπηρεσία χορήγησης της προέγκρισης χωροθέ- 
τησης. 

2. Η αρμόδια Υπηρεσία για την έκδοση αδειών απο¬ 
στέλλει ένα αντίτυπο της πλήρους τεχνικοοικονομικής με¬ 
λέτης στη ΔΕΗ, η οποία καταρτίζεται σύμφωνα με τις ελά¬ 
χιστες απαιτήσεις του άρθρου 10 της παρούσας, για δια¬ 
τύπωση μέσα σε εξήντα (60) ημέρες της αιτιολογημένης 
γνώμης που προβλέπεται στην παρ. 2 του άρθρου 3 του 
Νόμου 2244/1994, ή της αιτιολογημένης απόφασης του 
τελευταίου εδάφιου της παρ. 2 του άρθρου 2 του ίδιου 
Νόμου. 

3. Ο αϊτών υποβάλλει επίσης στην Υπηρεσία έκδοσης 
της άδειας τα δικαιολογητικά που προβλέπονται στις πα¬ 
ραγράφους 3, 4, 6, και 7 του κεφαλαίου ΙΑβ και το κεφά¬ 
λαιο ΙΓ του άρθρου 1 της υπουργικής απόφασης 
8295/1995, καθώς το δικαιολογητικό της παρ. 2 του κε¬ 
φαλαίου ΙΑβ του ιδίου άρθρου, όπως συμπληρώθηκε με 
την παρ. 2 της υπουργικής απόφασης 8860/1998. 

4. Τα στοιχεία των ανωτέρω παραγράφων 1 και 2 υπο¬ 
βάλλονται μέσα σε δεκαπέντε (15) ημέρες από την ειδο¬ 
ποίηση που αναφέρεται στην παράγραφο 2 του άρθρου 2 
της παρούσας. Τα δικαιολογητικά της παραγράφου 3 
υποβάλλονται μέσα σε σαράντα (40) ημέρες από την έκ¬ 
δοση προέγκρισης χωροθέτησης ή τη διατύπωση της αι¬ 
τιολογημένης γνώμης της παρ. 2του άρθρου 3του Νόμου 
2244/1994, ή της αιτιολογημένης απόφασης του τελευ¬ 
ταίου εδάφιου της παρ. 2 του άρθρου 2 του ίδιου Νόμου. 

5. Σε περίπτωση μη συμμόρφωσης του αιτούντος στην 
τήρηση των προθεσμιών του παρόντος άρθρου, επαφίε- 
ται στη κρίση της αρμόδιας υπηρεσίας η συνέχιση της 
διαδικασίας εξέτασης του αιτήματος. 

Αρθρο 5 

Πρόσκληση υποβολής προτάσεων 

1. Η πρόσκληση υποβολής προτάσεων καταρτίζεται 
από την αρμόδια υπηρεσία για την έκδοση αδειών μετά τη 
συγκέντρωση αδιάθετου υπόλοιπου ισχύος ύψους του¬ 
λάχιστον 10 Μνν για τη Κρήτη και 5 Μ\Λ/ για Ρόδο και Κω. 
Η πρόσκληση περιλαμβάνει ιδίως: 

α) το ύψος της προς διάθεση συνολικής ηλεκτρικής 
ισχύος που γενικά δεν μπορεί να υπερβαίνει την διαθέσι¬ 
μη ισχύ του συστήματος όπως ορίζεται στο άρθρο 2 της 
παρούσας, 

β) τους όρους συμμετοχής, 

γ) τα υποβλητέα δικαιολογητικά, 

δ) τα κριτήρια αξιολόγησης και τον τρόπο βαθμολογίας 
τους, καθώς και 

ε) το χρόνο υποβολής των προτάσεων, ο οποίος δεν 
μπορεί να είναι μικρότερος από δεκαπέντε (15) ημέρες 
από την τελευταία δημοσίευση της πρόσκλησης. 

Περίληψη της πρόσκλησης δημοσιεύεται σε δύο (2) 
ημερήσιες πολιτικές ή οικονομικές εφημερίδες με πανελ¬ 
λήνια κυκλοφορία και σε τουλάχιστον μια (1) τοπική. 

2. Στην πρόσκληση υποβολής προτάσεων περιλαμβά¬ 
νεται όρος υποχρέωσης για κατάθεση, κατά την έκδοση 
άδειας εγκατάστασης, εγγυητικής επιστολής καλής εκτέ¬ 
λεσης του έργου μέσα στα όρια του χρονοδιαγράμματος 
εγκατάστασης του σταθμού, σύμφωνα με το σημείο 7 του 
άρθρου 10 της παρούσας. 

3. Η ισχύς ανά προτεινόμενο σταθμό δεν επιτρέπεται να 
υπερβαίνει το 50% της προκηρυχθείσας ισχύος. 

4. Κάθε υποβαλλόμενη αίτηση συνοδεύεται από γραμ¬ 
μάτιο είσπραξης Δημοσίου, το προϊόν του οποίου φέρεται 
ως έσοδο στον προϋπολογισμό της Περιφέρειας, για δι¬ 
καίωμα συμμετοχής στο διαγωνισμό, ύψους διακοσίων χι¬ 


λιάδων (200.000) δρχ. ανά εγκαθιστώμενο Μνν με ελάχι¬ 
στο ποσό ενός εκατομμυρίου (1.000.000) δρχ. 

5. Οι προτάσεις κατατάσσονται με τη σειρά με την οποία 
αξιολογήθηκαν. Οι πρώτες κατά σειρά αξιολόγησης προ¬ 
τάσεις, το άθροισμα της αιτουμένης ισχύος των οποίων 
δεν υπερβαίνει την προκηρυχθείσα ισχύ, θεωρούνται 
κατ» αρχήν επιλέξιμες και προωθούνται στο δεύτερο στά¬ 
διο για ολοκλήρωση της διαδικασίας έκδοσης άδειας 
εγκατάστασης σύμφωνα με τους όρους του άρθρου 4 της 
παρούσας. Σε περίπτωση κατά την οποία δεν προσκομι¬ 
στούν τα δικαιολογητικά προέγκρισης χωροθέτησης μέ¬ 
σα στη προθεσμία που ορίζεται στο πρώτο εδάφιο της 
παρ. 4 του άρθρου 4 της παρούσας, η επιλεξιμότητά τους 
ανακαλείται αυτοδίκαια και κατατάσσονται ως επιλέξιμες 
οι αμέσως επόμενες προτάσεις, σύμφωνα με τη σειρά 
αξιολόγησης. Η αμέσως επόμενη μετά την τελευταία κα¬ 
τά σειρά από τις προαναφερόμενες προτάσεις, υφίσταται 
μείωση της αιτούμενης ισχύος, εφόσον συναινέσει προς 
τούτο ο ενδιαφερόμενος, ώστε να προσαρμοστεί στο 
υπολειπόμενο ποσό της προκηρυχθείσης ισχύος με εύ¬ 
λογη ανοχή μετά από σύμφωνη γνώμη της ΔΕΗ. Σε αντί¬ 
θετη περίπτωση, καλείται ο αμέσως επόμενος ενδιαφε¬ 
ρόμενος κατά τη σειρά αξιολόγησης, κ.ο.κ.. 

Άρθρο 6 
Ενστάσεις 

1. Επιτρέπεται ένσταση από όποιον έχει έννομο συμφέ¬ 
ρον: 

α) κατά της πρόσκλησης υποβολής προτάσεων, 

β) κατά της συμμετοχής στη διαδικασία προεπιλογής 
και 

γ) κατά της εγκριτικής απόφασης 

2. Με ποινή απαράδεκτου οι παραπάνω πράξεις προ¬ 
σβάλλονται σταδιακά. 

3. Η ένσταση αφορά μόνο στη νομιμότητα της προ¬ 
σβαλλόμενης πράξης και υποβάλλεται στην αρμόδια Υπη¬ 
ρεσία για την έκδοση αδειών μέσα σε τρεις (3) εργάσιμες 
ημέρες κατά περίπτωση από την τελευταία δημοσίευση 
της προκήρυξης, τη λήξη της προθεσμίας για υποβολή 
των προτάσεων και την λήψη της ειδοποίησης με τα απο¬ 
τελέσματα της αξιολόγησης. Η αποδοχή ή απόρριψη της 
ένστασης γίνεται με απόφαση του αρμοδίου οργάνου μέ¬ 
σα σε δέκα (10) ημέρες από την υποβολή της. 

Άρθρο 7 

Γνωμοδοτική επιτροπή 

1. Με μέριμνα της αρμόδιας για την έκδοση της άδειας 
αρχής συγκροτείται γνωμοδοτική επιτροπή. Η επιτροπή 
αποτελείται από πέντε (5) μέλη από τα οποία τουλάχιστον 
τα τρία (3) είναι μόνιμοι δημόσιοι υπάλληλοι μεταξύ των 
οποίων ορίζεται και ο πρόεδρος της επιτροπής με τον 
αναπληρωτή του και το πολύ δύο (2) υπάλληλοι του ευ¬ 
ρύτερου δημόσιου τομέα όπως αυτός οριοθετείται με τις 
διατάξεις του άρθρου 51 του Νόμου 1892/1990 όπως συ¬ 
μπληρώθηκε με την παρ. 6 του άρθρου 4 του Νόμου 
1943/1991, ή ειδικοί εμπειρογνώμονες σε χρηματοοικο¬ 
νομικά και τεχνικά θέματα. Στην επιτροπή δεν συμμετέχει 
υπάλληλος της ΔΕΗ στην περίπτωση κατά την οποία η 
Επιχείρηση ή εταιρίες της συνιστώμενες σύμφωνα με τις 
διατάξεις της παρ. 1 του άρθρου 23 του Νόμου 2516/1998 
περιλαμβάνονται στους φορείς που υπέβαλαν αίτηση. 

2. Τα μέλη της επιτροπής δεν πρέπει να είναι σύμβουλοι, 
εταίροι ή μέτοχοι ή μέλη των οργάνων διοίκησης των φο- 



20416 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρέων που έχουν υποβάλλει προσφορές, δεν πρέπει να 
έχουν σχέση συγγένειας ή άλλη δυνάμενη να εγείρει υπο¬ 
ψίες προσωποληψίας με συμβούλους, μετόχους, εταί¬ 
ρους ή μέλη των οργάνων διοίκησης των φορέων αυτών 
και δεν πρέπει να έχουν συμμετάσχει στην εκπόνηση των 
μελετών που απαιτούνται για την υποβολή της προσφο¬ 
ράς. 

3. Για την διατύπωση της γνώμης της παρ. 2, του άρ¬ 
θρου 3 της παρούσας, η επιτροπή συνεκτιμά και την άπο¬ 
ψη της ΔΕΗ κυρίως από άποψη τεχνικοοικονομικής δυνα¬ 
τότητας διασύνδεσης των σταθμών με τα δίκτυα της. 

Άρθρο 8 

Κριτήρια προέγκρισης 

1. Τα κριτήρια προέγκρισης, τα οποία ορίζονται λεπτο¬ 
μερώς στην πρόσκληση υποβολής προτάσεων, υποδιαι¬ 
ρούνται σε κριτήρια ποιοτικής επιλογής και κριτήρια κυ¬ 
ρίως προέγκρισης της πρότασης για αδειοδότηση. 

2. Στα κριτήρια ποιοτικής επιλογής περιλαμβάνεται ο 
έλεγχος ότι οι φορείς που υποβάλλουν την πρόταση 

α) δεν διώκονται ποινικά, δεν έχουν πτωχεύσει ούτε τε¬ 
λούν υπό πτώχευση και δεν έχουν εκκρεμότητες έναντι 
των φορολογικών και ασφαλιστικών αρχών που έχουν τε- 
λεσιδικήσει με καταδικαστική απόφαση σε βάρος τους. 

β) ότι από την περιγραφή της επιχειρηματικής τους 
δραστηριότητας των οικονομικών μεγεθών και αναλογών 
έργων που υλοποιήθηκαν μέχρι την έκδοση της πρόσκλη¬ 
σης υποβολής προτάσεων τεκμαίρεται η αξιοπιστία τους 
και η συνάφεια τους με το έργο και γενικά η ικανοποίηση 
των προϋποθέσεων επιλεξιμότητας που αναγράφονται 
στην εν λόγω πρόσκληση. 

3. Στα κριτήρια κυρίως προέγκρισης της πρότασης πε¬ 
ριλαμβάνονται το χρηματοδοτικό σχήμα της επένδυσης 
και η δυνατότητα υλοποίησης του έργου, η βιωσιμότητα 
της επένδυσης και το μέγεθος του σταθμού όπως προκύ¬ 
πτουν από την υποβαλλόμενη τεχνικοοικονομική μελέτη 
που καταρτίζεται σύμφωνα με τις ελάχιστες απαιτήσεις 
του άρθρου 10 της παρούσας. 

4. Ειδικά για μικρούς υδροηλεκτρικούς σταθμούς, στη 
πρόσκληση υποβολής προτάσεων είναι δυνατό να περι¬ 
λαμβάνεται όρος για υποχρεωτική επίτευξη βαθμού ενερ¬ 
γειακής αξιοποίησης όπως ορίζεται στην παρ. 1 του άρ¬ 
θρου 2 της υπουργικής απόφασης 12160/1999 και μη 
υπολειπόμενου των ορίων των παρ. 2 και 3 του ιδίου άρ¬ 
θρου. Στην περίπτωση αυτή η εκτίμηση γίνεται με βάση τα 
στοιχεία του άρθρου 10 της παρούσας. 

Άρθρο 9 
Εγγυοδοσία 

1. Για την έκδοση της άδειας εγκατάστασης απαιτείται 
η κατάθεση εγγυητικής επιστολής ύψους 10.000.000 δρχ. 
ανά εγκαθιστώμενο Μνν και μέχρι 2 Μ\Λ/ εγκαθιστώμενης 
ισχύος και ύψους 17.500.000 δρχ. ανά εγκαθιστώμενο 
Μνν για το υπέρ τα 2 Μ\/ν τμήμα της ισχύος του σταθμού. 
Η εγγύηση παρέχεται από τραπεζικά και άλλα πιστωτικά 
ιδρύματα που λειτουργούν νόμιμα στην Ελλάδα ή οποιο- 
δήποτε άλλο κράτος-μέλος της Ευρωπαϊκής Ένωσης και 
συνοδεύεται στην περίπτωση αυτή από επίσημη μετά¬ 
φρασή τους στην Ελληνική γλώσσα. Η εγγύηση μπορεί να 
παρέχεται και με γραμμάτιο του Ταμείου Παρακαταθη¬ 
κών και Δανείων με παρακατάθεση σε αυτό του αντίστοι¬ 
χου χρηματικού ποσού ή χρεωγράφων και με την τιμή που 
προβλέπουν για αυτά οι σχετικές διατάξεις. Η εγγυητική 


επιστολή πρέπει απαραίτητα να απευθύνεται στο Ελληνι¬ 
κό Δημόσιο, να περιέχει τα στοιχεία της επιχείρησης, την 
ισχύ και ακριβή τοποθεσία του έργου και το ποσό της εγ¬ 
γυοδοσίας. Επίσης θα περιέχει δήλωση των ιδρυμάτων 
αυτών ότι θα καταβάλουν το ποσό της εγγύησης αφού 
παραιτηθούν της ένστασης δίζησης μέσα σε πέντε (5) 
ημέρες από την ειδοποίηση από την αρμόδια Υπηρεσία. Η 
εγγυητική επιστολή επιστρέφεται μέσα σε είκοσι (20) ημέ¬ 
ρες από την έκδοση της άδειας λειτουργίας. 

2. Η εγγυητική επιστολή επέχει θέση ποινικής ρήτρας 
για την εμπρόθεσμη κατασκευή του σταθμού σύμφωνα με 
το χρονικό προγραμματισμό του κατά τις προβλέψεις των 
στοιχείων που αναφέρονται στο σημείο 7 του άρθρου 10, 
σε συνδυασμό με την παρ. 7 του άρθρου 11, καθώς και της 
άδειας εγκατάστασης και η κατάπτωσή της γίνεται υπέρ 
του Ελληνικού Δημοσίου. Σε κάθε περίπτωση, για τον πε¬ 
ριορισμό καθυστερήσεων που οφείλονται σε αποκλειστι¬ 
κή υπαιτιότητα του δικαιούχου της άδειας, η αδειοδοτού- 
σα Αρχή μπορεί να δώσει εντολή επιτάχυνσης των εργα¬ 
σιών με απειλή κατάπτωσης μέρους ή του όλου των 
ποινικών ρητρών. 

Άρθρο 10 

Απαιτήσεις τεχνικοοικονομικής μελέτης 

Σκοπός της τεχνικοοικονομικής μελέτης σταθμών πα¬ 
ραγωγής ηλεκτρικής ενέργειας με χρήση ανανεώσιμων 
πηγών ενέργειας είναι η εκλογή της προτιμητέας λύσης 
ως προς την έκταση και μορφή του έργου και η επίλυση 
όλων των βασικών προβλημάτων. Η εκλογή αυτή πρέπει 
να προκύπτει από τη σύνθεση των πορισμάτων των ανα¬ 
γκαίων ειδικών μελετών σε συνδυασμό με τη διερεύνηση 
των τεχνικών και οικονομικών προβλημάτων καθώς και 
των δημοσιονομικών επιπτώσεων. Η μελέτη αποτελείται 
από τα παρακάτω επιμέρους στοιχεία: 

1. Γενική περιγραφή έργου 

1.1. Γενικά στοιχεία έργου 

1.2. Συνοπτική περιγραφή τεχνικών χαρακτηριστικών 
του σταθμού (ισχύ σε Μνν, τάση, κλπ) 

1.3. Σκοπιμότητα έργου 

2. Περιγραφή συνθηκών έργου 

2.1. Υφιστάμενα δίκτυα μεταφοράς και διανομής ενέρ¬ 
γειας στην ευρύτερη περιοχή του έργου. 

2.2. Μελέτη δυναμικού ανανεώσιμης πηγής ενέργειας 
προς αξιοποίηση (μετρήσεις, προσομοιώσεις, εκτιμή¬ 
σεις) 

2.3. Στοιχεία ενεργειακής ζήτησης (χωροταξικά, κλπ) 

2.4. Υφιστάμενος εξοπλισμός σε περίπτωση επέκτασης 
προϋπάρχοντος σταθμού και υφιστάμενος ή σχεδιαζόμε¬ 
νος εξοπλισμός κατανάλωσης ενέργειας σε περίπτωση 
αυτοπαραγωγού 

3. Τεχνική περιγραφή του έργου 

3.1. Εφαρμοζόμενη τεχνολογία αξιοποίησης ανανεώσι¬ 
μης πηγής ενέργειας με πρόβλεψη όλων των παραμέ¬ 
τρων καλής εφαρμογής της τεχνολογίας και του ολοκλη¬ 
ρωμένου χαρακτήρα του ενεργειακού σχεδιασμού (με 
εξαίρεση τη συνδυασμένη εφαρμογή δύο ή περισσοτέ¬ 
ρων ανανεώσιμων πηγών ενέργειας προτιμώνται τεχνο¬ 
λογίες γνωστές και ευρείας εφαρμογής) 

3.2. Τεχνικά στοιχεία και χωροθέτηση εξοπλισμού, κα¬ 
θώς και κάτοψη σε κατάλληλη κλίμακα με αποτύπωση 
όλων των μηχανολογικών, ηλεκτρολογικών, κτιριακών και 
λοιπών εγκαταστάσεων του σταθμού 

3.3. Τεκμηρίωση αξιοπιστίας εφαρμοζόμενης τεχνολο¬ 
γίας και εξοπλισμού 

3.4. Περιγραφή αρχών λειτουργίας εγκατάστασης 

3.5. Τρόπος διασύνδεσης με υφιστάμενα δίκτυα ΔΕΗ 

3.6. Συστήματα ασφαλείας προσωπικού, εγκαταστάσε¬ 
ων και περίοικων 

3.7. Προστασία περιβάλλοντος, περιλαμβανόμενης δια¬ 
χείρισης τυχόν αποβλήτων 

3.8. Ενδεχόμενη υποστήριξη από συμβατικές μορφές 
ενέργειας (εφόσον επιτρέπεται από την κείμενη νομοθε¬ 
σία) 

4. Οικονομικά στοιχεία 

4.1. Ανάλυση κόστους επένδυσης, δαπανών κατά κατη¬ 
γορία και κατανομή συνολικής προϋπολογιζόμενης δα¬ 
πάνης κατά δραστηριότητες έργου 

4.2. Ανάλυση κόστους εξοπλισμού ανά μηχάνημα ή τε¬ 
λικό τμήμα εξοπλισμού 

4.3. Εγκατάσταση, έργα υποδομής, σύμβουλοι 

5. Ανάλυση σκοπιμότητας έργου 

5.1. Υπολογισμός ετήσιου ενεργειακού κόστους 

5.2. Διάρκεια ζωής 

5.3. Μεθοδολογία αξιολόγησης σκοπιμότητας κατα¬ 
σκευής έργου και παρουσίαση χρησιμοποιουμένων δει¬ 
κτών (παρούσα αξία, περίοδος αποπληρωμής, επιστρο¬ 
φή κεφαλαίου κλπ) 

5.4. Προσωπικό που θα απασχοληθεί 

5.5. Χρηματοδότηση έργου (αναφορά σε ίδια και δανει¬ 
ακά κεφάλαια) 

6. Απόδοση και ωφέλεια έργου 

6.1. Αναμενόμενη παραγωγή ενέργειας (ηλεκτρικής, 
θερμικής) με βάση το προτειΦόμενο προς αξιοποίηση δυ¬ 
ναμικό και τα τεχνικά στοιχεία του σταθμού 

6.2. Τεκμηρίωση της δυνατότητας εξασφάλισης διάθε¬ 
σης στη ΔΕΗ, μέρους (για σταθμό αυτοπαραγωγού), ή 
του συνόλου (για σταθμό ανεξάρτητου παραγωγού) και 
της κατανάλωσης μέρους ή του συνόλου της παραγόμε- 
νης ηλεκτρικής ενέργειας σε περίπτωση αυτοπαραγωγής 

6.3. Πρόσοδοι από τη διάθεση μέρους ή του συνόλου 
της παραγόμενης ηλεκτρικής ενέργειας στη ΔΕΗ, σύμ¬ 
φωνα με την ισχύουσα νομοθεσία 

6.4. Δημιουργούμενες θέσεις εργασίας κατά το διάστη¬ 
μα κατασκευής και λειτουργίας και λοιπές κοινωνικές επι¬ 
πτώσεις. 

7. Χρονικός προγραμματισμός κατασκευής έργου 

7.1. Λεπτομερές χρονοδιάγραμμα με μορφή τετραγωνι¬ 
κού πίνακα που περιλαμβάνει χρονική ανάλυση των πο¬ 
σοτήτων ανά εργασία και ομάδα εργασιών, συντασσόμε- 
νη με βάση το προβλεπόμενο χρόνο έκδοσης της άδειας 
εγκατάστασης και την κατ’ αρχήν διάρκεια ισχύος της 
σύμφωνα με τις παρ. 1 και2του άρθρου 11 της παρούσας. 

7.2. Γραμμικό διάγραμμα τύπου Θαηΐΐ με σχετική έκθε¬ 
ση όπου μεταξύ άλλων θα τεκμηριώνεται και η εφικτότη- 
τα του χρονοδιαγράμματος υλοποίησης του έργου και 
της ύπαρξης εσωτερικού μηχανισμού παρακολούθησης 
και ελέγχου της πορείας της. 

Άρθρο 11 

Ισχύς άδειας εγκατάστασης και παρακολούθηση 
εργασιών 

1. Για αιτήματα προς έκδοση αδειών εγκατάστασης και 
επέκτασης σταθμών ηλεκτροπαραγωγής με χρήση ανα¬ 
νεώσιμων πηγών ενέργειας που εκκρεμούν ή θα υποβλη¬ 
θούν μετά την έναρξη ισχύος της παρούσας, η ισχύς των 


εν λόγω αδειών ορίζεται σε δέκα οκτώ (18) μήνες και η κα¬ 
τά παράταση σε έξι (6) μήνες κατά μέγιστο με την προϋ¬ 
πόθεση ότι κατά το πέρας του αρχικού διαστήματος έχει 
εκτελεστεί τουλάχιστον το 70% του συνόλου των έργων. 

2. Η ισχύς αδειών εγκατάστασης και επέκτασης σταθ¬ 
μών ηλεκτροπαραγωγής με χρήση ανανεώσιμων πηγών 
ενέργειας για τις οποίες κατά την έναρξη ισχύος της πα¬ 
ρούσας δεν έχει συμπληρωθεί διετία από την ημερομηνία 
έκδοσής τους, μπορεί να παραταθεί μετά τη λήξη της διε¬ 
τίας για έξι (6) μήνες κατά μέγιστο με την προϋπόθεση ότι 
κατά το πέρας του αρχικού διαστήματος έχει εκτελεστεί 
τουλάχιστον το 60% του συνόλου των έργων. Για τις άδει¬ 
ες στις οποίες έχει ήδη δοθεί παράταση, η διάρκεια 
ισχύος της περιορίζεται σε δώδεκα (12) μήνες κατά μέγι¬ 
στο από την ημερομηνία έναρξης ισχύος της παρούσας 
και σε κάθε περίπτωση όχι πέραν της καταληκτικής ημε¬ 
ρομηνίας της ήδη εκδοθείσας έγκρισης παράτασης. 

3. Η διαπίστωση της προόδου των έργων και του ποσο¬ 
στού ολοκλήρωσής τους διενεργείται από την αδειοδο- 
τούσα Αρχή επικουρούμενη από το Κέντρο Ανανεώσιμων 
Πηγών Ενέργειας και εάν κριθεί αναγκαίο και από το 
Υπουργείο Ανάπτυξης, κυρίως με βάση τα στοιχεία του 
χρονοδιαγράμματος που θα έχει καταρτιστεί σύμφωνα με 
το σημείο 7 του άρθρου 10 της παρούσας. 

4. Μέσα σε τριάντα (30) ημέρες από την έναρξη ισχύος 
της παρούσας, η υποχρέωση κατάρτισης χρονοδιαγράμ¬ 
ματος επεκτείνεται και στους ήδη κατόχους αδειών εγκα¬ 
τάστασης και επέκτασης και αφορά στον υπολειπόμενο 
χρόνο ισχύος των αδειών, όπως διαμορφώνεται με τις 
ρυθμίσεις της παρ. 2 του παρόντος άρθρου. Στη περί¬ 
πτωση αυτή το χρονοδιάγραμμα θα περιλαμβάνει και 
πλήρη αιτιολόγηση των τυχόν καθυστερήσεων στην 
έναρξη και πρόοδο των εργασιών κατασκευής των έργων. 

5. Εντός δεκαπέντε (15) ημερολογιακών ημερών από 
την παρέλευση κάθε τριμήνου μετά την έκδοση της άδει¬ 
ας εγκατάστασης, ο δικαιούχος της άδειας υποχρεούται 
να υποβάλλει λεπτομερείς εκθέσεις προόδου υλοποίη¬ 
σης των εργασιών εγκατάστασης που θα πρέπει να συμ¬ 
φωνούν με το χρονοδιάγραμμα. 

6. Για σταθμούς που δεν υπάγονται στα οριζόμενα στην 
παρ. 1 του άρθρου 1, τα στοιχεία που αναφέρονται στο 
σημείο 7 του άρθρου 10 της παρούσας εισάγονται στην 
τεχνικοοικο νομική μελέτη που υποβάλλεται κατά τη Β' φά¬ 
ση εξέτασης του αιτήματος για χορήγηση άδειας εγκατά¬ 
στασης, που προβλέπεται από τη υπουργική απόφαση 
8295/1995, όπως τροποποιήθηκε με την όμοια 12160/ 
1999. 

7. Κατά τη διάρκεια ισχύος της άδειας εγκατάστασης 
επιτρέπονται αναπροσαρμογές του χρονοδιαγράμματος 
χωρίς υπέρβαση της συνολικής προθεσμίας που γίνονται 
δεκτές ως έχουν ή κατά τροποποίηση από την αδειοδο- 
τούσα Αρχή σε προθεσμία είκοσι (20) ημερών από την 
υποβολή τους. Άπρακτη παρέλευση της προθεσμίας αυ¬ 
τής συνεπάγεται αποδοχή των προτεινόμενων αναπρο¬ 
σαρμογών. 

Άρθρο 12 

Προσωρινή ηλεκτροδότηση σταθμού 

Μετά την αποπεράτωση των εγκαταστάσεων του σταθ¬ 
μού και για χρονικό διάστημα όχι μεγαλύτερο των δύο (2) 
μηνών και σε κάθε περίπτωση όχι μετά την ημερομηνία χο¬ 
ρήγησης της άδειας λειτουργίας γίνεται η προσωρινή 
σύνδεση του σταθμού με το δίκτυο της ΔΕΗ για την εκτέ- 

λεση των απαιτουμένων δοκιμών των εγκαταστάσεων, 
προκειμένου να χορηγηθεί η άδεια λειτουργίας, σύμφω¬ 
να με τους όρους του άρθρου 2 της υπουργικής απόφα¬ 
σης 8295/1995. Το τίμημα για την ενέργεια που διατίθεται 
στη ΔΕΗ κατά την περίοδο προσωρινής σύνδεσης κατα¬ 
βάλλεται μετά την λήψη της άδειας λειτουργίας. 

Άρθρο 13 
Λοιπές ρυθμίσεις 

1. Αιτήσεις εκκρεμείς κατά την έναρξη ισχύος της πα¬ 
ρούσας Απόφασης για χορήγηση άδειας εγκατάστασης 
σταθμών που υπάγονται στις ρυθμίσεις της παρ. 1 του άρ¬ 
θρου 1, της παρούσας θεωρούνται ως μηδέποτε υποβλη- 
θείσες εκτός εάν αναφέρονται σε έργα που έχουν υπα¬ 
χθεί προς χρηματοδότηση στο Επιχειρησιακό Πρόγραμ¬ 
μα Ενέργειας. 

2. Για αιτήματα αδειών εγκατάστασης σε σταθμούς της 


παρ. 1 του άρθρου 1, καταργείται η υποχρέωση διατύπω¬ 
σης γνώμης της ΔΕΗ, όπως ορίστηκε στο άρθρο 1, παρ. 
ΙΑα, της υπουργικής απόφασης 8295/1995, για τη δυνα¬ 
τότητα απορρόφησης του ύψους της ηλεκτρικής ισχύος 
από τον προς αδειοδότηση σταθμό. 

Άρθρο 14 
Έναρξη ισχύος 

1. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 3 Αυγούστου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙίρ: νννννν.βΙ.ρΓ 

6-ΓΤ13ΪΙ: πν35 @ βΙ· 9 Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μ ^χρι θ σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . , . ... . , Γ χ 

- Απο 8 σελίδες και ανω προσαυξηση 100 δρχ. ανα βσελιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 >» 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 *» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 >» 

Ανωνύμων Εταιρειών & Ε.Π.Ε. 

250.000 >» 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >· 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά . 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως ΐβ.οο' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









